KSS SE OGLASIO: Denver nije zabranio Jokiću da igra za reprezentaciju! – Sportexpress\nKSS SE OGLASIO: Denver nije zabranio Jokiću da igra za reprezentaciju!\nPoznati menadžer Miodrag Ražnatović je izazvao mnogo polemike u javnosti izjavom da “Nikola Jokić možda neće igrati za reprezentaciju, jer mu Denver savetuje da ostane i radi na svom telu”.\nTim povodom se danas i zvanično oglasio Košarkaški savez Srbije. Saopštenje prenosimo u celosti.\nKao potvrdu našeg stava, a sigurni smo i stava svih sportskih radnika, u nastavku prilažemo odgovor potpredsednika i pomoćnika generalnog menadžera Denvera gospodina Arturasa Karnišovasa, koji je korektno i sportski odgovorio na pravovremeno i konkretno pitanje upućeno od strane KSS – „Da li i zašto Denver zabranjuje nastup njihovog igrača Nikole Jokića za reprezentaciju Srbije na EP 2017?“:\n– Prema FIBA/NBA dogovoru mi ne možemo i ne želimo da sprečimo Nikolu da igra za nacionalni tim Srbije. Već sam razgovarao sa Aleksandrom Đorđevićem povodom ovoga. Ukoliko budete imali neka pitanja obavestite me – napisao je Karnišovas”.\n← KAKVA CIFRA, A? Kineski klub nudi Kosti 650.000 funti nedeljno\nBUFON: Nisam očekivao da u dvomeču ne primim gol →\nLŠ: Englezi odoše u drugu fazu, Roma se provukla, Valensija će u Ligu Evrope\ndecembar 9, 2015 admin 0\nNIJE SE DUGO ČEKALA REAKCIJA! Partizan odgovorio Božoviću i Zvezdi!\nSAMO ČUDO SRBINA SPASAVA! Evo šta nam treba da bi se plasirali U BARAŽ za EURO 2016!\nmart 30, 2015 admin 0


Protest u Hondurasu, opozicioni lider Salvador Nasrala sa pristalicama\nViše hiljada demonstranata predvođenih opozicionim liderom u Hondurasu Salvadorom Nasralom okupilo se u gradu San Pedro Sula potestujući zbog ponovnog izbora predsednika Huana Orlanda Hernandeza.\n"Nećemo prestati dok Hernandez ne kaže da odlazi", rekao je Nasrala pristalicama u subotu na protestu u San Pedro Suli, prvom u tom gradu posle novembarskih izbora, objavio je Asošijeted pres - AP.\nKandidat levičarske opozicije koji je izgubio na izborima ponovo je pozvao Organizaciju američkih država i zemlje koje su priznale Hernandezovu pobedu da saslušaju demonstrante koji se protive, kako je rekao, "nezakonitoj vladi".\nPrema zvaničnim podacima, Hernandez je dobio tesnu pobedu na izborima sa 42,95 odsto glasova, dok je Nasrala imao 41,42 odsto.\nPredsednički izbori održani u novembru u Hondurasu bili su deseti od obnavljanja demokratije u toj zemlji 1980. godine, posle gotovo 20 godina vojnih režima.\nU nasilju na uličnim protestima posle predsedničkih izbora poginulo je najmanje 17 osoba.


Omaž Lidiji Pilipenko – Balkanekspresrb.rs\n01/11/2020 Off By BERB\nNarodno pozorište je 28. oktobra u 20 časova na Velikoj sceni izvelo balet Petra Iliča Čajkovskog “Evgenije Onjegin” u koreografiji velike balerine i koreografa, nedavno preminule Lidije Pilipenko.\nNa taj način Narodno pozorište se setilo svoje velike balerine, jedne od najvećih u istoriji srpskog baleta, dame koja je ceo svoj život posvetila ovoj umetnosti.\nU sali popunjenoj do poslednjeg mesta, u skladu sa epidemiološkim merama koje su striktno poštovane, izveden je balet “Evgenije Onjegin” za koji je Piipenko uradila libreto, koreografiju i režiju.\nBio je to, ujedno, i njen poslednji balet koji je postavila u Narodnom pozorištu u Beogradu, a premijera je održana 23. decembra 2017. godine.\nMinistar Stefanović posetio Generalštab\nМихајловићева: ЕПС је наше злато, а не заостала сребрнина коју треба да углачамо


Novi trener Архиве – ZoomUe\nTagged: Novi trener\nUŽICE – Uprava Gradskog fudbalskog kluba Slobode donela je odluku da Slavko Matić više ne bude šef stručnog štaba ovog kluba. Novi trener Slobode biće Goran Đukić. On će imati zadatak da pokuša da...


17.01.2012, 13:33 #16\n17.01.2012, 13:34 #17\nNijemci ni u jednom trenutku nedjeljne utakmice nisu bili u prednosti. Česi su na odmor otišli s plus pet (14-9), a u nastavku su rukometaši Martina Heubergera krenuli u pokušaj preokreta. Dva su se puta približili na samo pogodak zaostatka\nNijemci ni u jednom trenutku nedjeljne utakmice</FONT> nisu bili u prednosti. Česi su na odmor otišli s plus pet (14-9), a u nastavku su rukometaši Martina Heubergera krenuli u pokušaj preokreta. Dva su se puta približili na samo pogodak zaostatka, ali završnica je ipak pripala momčadi Martina Liptaka.\n17.01.2012, 13:53 #18\nHrvati teškom mukom došli do prvih bodova na šampionatu. Bez pobednika između Mađarske i Rusije.\nRukometna reprezentacija Hrvatske savladala je večeras u Vršcu selekciju Islanda sa 31:29 (14:15), u prvom kolu C grupe prvenstva Evrope u Srbiji.\n17.01.2012, 13:54 #19\nPosle početnih odmeravanja snaga i rezultata 3:3, Španci su prešli u vođstvo koje su uspeli da sačuvaju do kraja meča i pored neizvesne završnice. Španci su najveću prednost imali u 38. minutu, kada su serijom od 4:0\ndošli do pet pogodaka razlike.\n17.01.2012, 13:57 #20\nPesma na današnjem repertoaru bila je narodna "Dva galeba bela" Šabana Šaulića, a igrači su je pevali tokom zajedničke šetnje u Kovilovu, čime su\nzamenili prepodnevni trening. Igrači su dobrio raspoloženi i motivisani za sutrašnji meč protiv Danske, jedne od najboljih reprezentacija sveta.\n"Danci nam tradicionalno ne odgovaraju, ali tradicija je tu da se ruši. Došlo je vreme da pokažemo svoju snagu. Imaju najbolja krila na svetu, ali prihvatamo izazov. Posle utakmice ćemo videti gde smo", rekao je golman\nDarko Stanić. Srbija je juče pobedila Poljsku sa 22:18 u prvom kolu takmičenja.\n"Taj rezultat nije realan. Realnije je bilo onih 13 golova koje su nam dali u prvih 50 minuta...To pokazuje realnu snagu naše reprezentacije kada se svi podredimo kolektivu i damo maksimum. A i publika nas je odlično podržavala, tako da smo se osećali odlično na terenu", rekao je Stanić. Glavni pevač u "orlovima" i pobednik reprezentativnog takmičenja u karaokama srednji bek Nenad Vučković ocenio je da je tim sazreo i da mu mnogo znači što se selektor nije menjao.\n"Glavna razlika u našoj igri pre EP i sada je što sada znamo da utakmicu možemo da kontrolišemo svih 60 minuta. Ranije smo i pred svako veliko takmičenje menjali selektora, a sada imamo Vukovića, sa kojim smo se upoznali na prošlom Prvenstvu, a sada smo se spojili i igramo dobro", rekao je Vučković. On je kazao da se Srbija približila "atomskom rukometu" koji se igra u svetu.\n"Moramo ostati agresivni. U svetu se sada igra atomski rukomet, gde se mnogo trči i postiže se od 25, pa sve do 40 golova. Uveli smo neke novine i približili smo se tome, što se pokazalo protiv Poljske. Pokazali smo i da smo mnogo napredovali na psihološkom planu", rekao je Vučković. Ivan Nikčević je ocenio da je Danska među najboljim reprezentacijama sveta, ali da bi pobeda zadovoljila samo trenutne apetite.\n"Pobeda protiv njih bi nam zadovoljila apetite za sada, ali do kraja Prvenstva imamo još šest utakmica, tako da taj trijumf ne znači toliko za nastavak takmičenja", rekao je Nikčević.\n"Prvenstvo smo počeli kako smo priželjkivali. Bilo je malo nervoze, ali smo znali da je uspeh tu ako ponovimo igru kao protiv Čeha (u pripremnom periodu). Nema euforije. Treba izvući pozitivne stvari, a negativne ispraviti", kazao je on.\nPivot Bojan Beljanski je kvalitetno zamenio povređenog Rastka Stojkovića. On je kazao da je ekipa dobro odigrala protiv Poljske, ali da će protiv Danske meč biti "još zanimljiviji".\n"Odigrali smo kako smo se i nadali, ali protiv Danske očekujemo još zanimljiviji meč. Trudimo se i nadam se da će nam se taj trud isplatiti. Danci verovatno igraju najbrže na svetu. Imaju 'strašnu' polukontru i brz centar, tako da ćemo morati više da trčimo nazad", rekao je on. "Kada bismo ponovili odbranu iz Poljske sve bi bilo u redu. Sve je na nama", dodao je pivotmen Srbije.\n17.01.2012, 13:59 #21\nSjajne je Španjolce, kolektivno podjednako raspoložene, predvodio iskusni vratar, uskoro 40-godišnji Javier Hombrados, koji je Francuzima obranio 15 od 40 lopti upućenih u okvir gola\nAktualni olimpijski, svjetski i europski prvaci, rukometaši Francuske, porazom su otvorili nastup na Europskom prvenstvu u Srbiji. U dvoboju prvog kola C-skupine bolji su bili Španjolci 29-26 (15-13).\nEuropsko prvenstvo Srbija 2012]Bio je francuskoj rukometnoj reprezentaciji ovo prvi poraz na velikim natjecanjima od SP-a u Zagrebu prije tri godine. Tada su, u drugoj fazi natjecanja po skupinama, izgubili od Hrvatske u zagrebačkoj Areni 22-19.\nOtad su bez poraza bili 20 utakmica. U trima su navratima remizirali, od čega dva puta baš protiv Španjolaca: na EP-u u Austriji prije dvije godine bilo je 24-24, a na SP-u u Švedskoj prošle 28-28. U trećoj prilici Španjolci su napokon uspjeli iznenaditi neprikosnoveni sastav Claudea Oneste, koji, važno je i to napomenuti, ima običaj lošije ulaziti u turnire.\nEP rukometaša, Srbija, 1. kolo:\nŠpanjolaska – Francuska 29-26 (15-13)\nNorveška – Slovenija 28-27 (14-14)\n17.01.2012, 20:35 #22\n17.01.2012, 23:51 #23\n18.01.2012, 14:50 #24\n"Ova generacija je prošla veliki put, poslednje četiri godine otkako sam u reprezentaciji mnogo toga se izdešavalao. Imali smo dosta ružnih stvari,slabih igara i plasmana na šampionatima. Sada, kada su svi digli ruke od nas, mi se trudimo da pokažemo šta znamo, rekao je Stanić. On je dodao da pobeda protiv Danaca (24:22) puno znači za plasman u polufinale, jer će reprezentacija preneti četiri boda u drugu rundu takmičenja. "Nije mi prijatno da me izdvajaju od grupe i proglašavaju za najboljeg igrača. Mi smo kolektiv, ginemo na terenu. Videli ste i sami, ko zna čega sve tu ima, slomljenih rebara, kostiju, rekao je uvek emotivni Stanić.\nPivot Alem Toskić je naglasio da je Srbija na pošten način i bez pomoći sudija pobedila Dansku. "Ušli smo haotično u utakmicu, ali smo uprkos tome držali stvari pod kontrolom. Igramo za dva dana protiv Slovačke i želimo da i tu utakmicu dobijemo i nagradimo beogradsku publiku, poručio je Toskić. Selektor Srbije Veselin Vuković rekao je da su njegovi igrači dali sve od sebe u pobedi protiv Danske na Evropskom prvenstvu.\n"Momci su dali sve od sebe, dobro se spremili. Publika ih je nosila i nadam se da možemo izdržati u ovom ritmu. Potrošili smo se puno danas, pa ćemo utakmicu sa Slovačkom iskoristiti da damo šansu nekim drugim igračima", kazao je Vuković posle meča. Vuković je rekao da su povrede moguće jer je turnirski ritam žestok. "Guramo što je moguće dalje, ritam je žestok, ali sa ovom količinom adrenalina uvek se može odraditi 40 minuta. Momci su pokazali da imaju snage da se dignu", zaključio je Vuković.\nSelektor je kazao da je Srbija "vrlo verovatno" ostala bez Nenada Vučkovića do kraja prvenstva. Igrač se povredio u današnjem meču posle nezgodnog pada.\n18.01.2012, 14:53 #25\nI druga velika pobeda je iza srpskih rukometaša, koji su posle trijumfa protiv Danske širom otvorili vrata polufinala.\nZa Vučkovića takmičenje završeno?\n18.01.2012, 15:07 #26\nLazarov kao Lampard\nNemci imaju sreće. Linija ponovo "fleksibilan" pojam. Makedonci uložili žalbu Evropskoj rukometnoj federaciji smatrajući da je lopta posle šuta Kire Lazarova prešla gol liniju. Gol Frenka Lamparda, opet protiv Nemaca, nije priznat. Da li će Makedonci imati više sreće?\nMakedonski rukometni savez uložio je žalbu Evropskoj rukometnoj federaciji (EHF) tvrdeći da je poslednji šut na utakmici sa Nemačkom bio regularan pogodak, pa meč treba da se registruje rezultatom 24:24.\nSituacija je prilično komplikovana – posle šuta Lazarova loptu je dotakao golman Silvio Hajnveter, ona se odbila o stativu i pala oko gol-linije. Da li je zaista i prešla, teško je proceniti.Nemački mediji tvrde da je EHF već pregledao snimak i da je odlučeno da nema gola. Makedonci tvrde drugačije.Zvanična odluka očekuje se do kraja dana.\n18.01.2012, 15:09 #27\n"Očekujem da Hrvatska večeras pobedi Sloveniju, a u finalu EP i domaću ekipu. Ne razumeju se u Slovenci u rukomet, možda nešto znaju u skijanju, ali i tu im se polako približavamo. Nismo imali nikakvih problema, ali imamo\nzamerke za grad. Slabo je obeležen, nigde ne piše gde su restorani, hala, nemamo mapu grada, rekao je Krunoslav iz Rijeke.\n18.01.2012, 22:16 #29\nHrvatska ostvarila drugu pobedu u grupi i obezbedila plasman u drugu fazu. "Kockasti" bolji od Slovenije sa 31:29. "Trikolori" ostvarili prvu pobedu na šampionatu, Rusija zabeležila prvi poraz, 26:21.\nRukometna reprezentacije Hrvatske pobedila je večeras u Vršcu selekciju Slovenije sa 31:29 (16:12) u utakmici drugog kola D grupe na Evropskom prvenstvu.\nNajefikasniji u selekciji Hrvatske bio je Ivan Čupić sa devet golova, Blaženko Lacković dodao je na to još šest pogodaka, dok je Domagoj Duvnjak četiri puta zatresao protivničku mrežu. Slovenačku reprezentaciju predvodili su Miha Zvizej sa sedam i Jure Dolenec sa četiri pogotka.Hrvatska u poslednjem kolu prve faze igra protiv Norveške, dok će Slovenija odmeriti snage sa Islandom. Aktuelni evropski šampion Francuska zabeležila je prvu pobedu pošto je u drugom kolu Grupe C savladala u Novom Sadu reprezentaciju Rusije sa 26:21 (16:11).\nFrancuska je silovito počela meč i u desetom minutu imala je prednost od 5:0, koju je u dva navrata tokom prvog dela uspela i da poveća na sedam, odnosno osam golova prednosti.\nRusija je na kraju prvog i početkom drugog poluvremena uspela boljom igrom da uspostavi kakav-takav rezultatski priključak, ali je Francuska mudrom igrom uspela da do samog kraja odži prednost i susret završi sa 28:24.\nNajefikasniji u timu Francuske bio je i najbolji akter meča srednji bek Daniel\nNarcis, dok je u selekciji Rusiji znatno bolji bolji od ostalih bio pivotmen Mihail Šiputin sa, takođe pet golova. Odličnu partiju pružio je i francuski golman Tijeri Omeje sa 15 odbrana. Njegov učinak posebno je došao do izražaja sredinom drugog dela kada je za samo nekoliko minuta uspeo da spreči gol nakon tri kontranapada Rusije.\nFrancuska nakon dva kola ima isto toliko bodova, dok Rusija ima jedan bod osvojen u prvom kolu protiv Mađarske.\n19.01.2012, 13:48 #30\nMađari egal sa "Furijom"\nMađarska je do drugog boda došla zahvaljujući golu Čašara iz sedmerca u poslednjoj sekundi meča sa Španijom. U Vršcu Island savladao selekciju Norveške sa 34:32.\nRukometna reprezentacija Islanda savladala je večeras u Vršcu selekciju Norveške sa 34:32 (18:20) u utakmici drugog kola D grupe Evropskog prvenstva.\nMađarska je bolje otvorila meč i povela sa tri gola razlike, koju su Španci brzo anulirali, ali je Mađarska uspela da na poluvreme ode sa minimalnom prednošću. U nastavku su se ekipe smanjivale u vođstvu, koje nije bilo veće od dva gola, a u samoj završnici igralo se gol za gol. Najbolji u selekciji Mađarske bio je Češar sa sedam postignutih golova, koliko je dao i Tamaš Močai. Kod Španije junak meča bio je golman Hoze Manuel Siera sa 14 odbrana, dok je najefikasniji igrač ,crvene furije" bio Joan Kanjelas.\nNakon dva odigrana kola Španija ima tri boda, Mađarska dva. Dva boda ima i Francuska, a poslednja je Rusija sa jednim bodom.


Kad niču prvi dečiji zubići - Stomatologija\nHomeDečija stomatologija Kad niču prvi dečiji zubići\n8 jula, 2017 by Stomatologija.info Dečija stomatologija\nKada niču prvi mlečni zubići kod beba?\nVećina dece svoj prvi zub dobije između petog i osmog meseca života. Smatra se da je pojava prvih zuba pre četvrtog meseca prerano, a posle dvanaestog zakasnelo nicanje. Inače, vreme nicanja je individualno (veoma se razlikuje od jednog deteta do drugog), pa ne treba brinuti ako se kod mališana ne pojave mlečni zubi pre prvog rođendana. Većina dece svoj prvi zub dobije između petog i osmog meseca života.\nKako da pomognem detetu kod nicanja zuba?\n6 jula, 2017 Dečija stomatologija


Vuleković: Bezgranična ljubav bez discipline – medveđa usluga i deci i roditeljima\nMladim roditeljima mora postati jasno da svoje dete treba da vole bezgranično ali da ne treba da beže od discipline jer će tako i sebi i njemu napraviti medveđu uslugu, poručuje im pedijatar Siniša Vuleković koji kaže da nedostatak pravila utiče i na zdravlje mališana.\nPodseća da je nekada u vaspitavanju dece disciplina bila na mnogo višem nivou, ali ne misli i da je taj stav roditelja bio dobar već da je ljubav u kombinaciji sa granicama jedino ispravno rešenje.\n„Sada maltene deca vaspitavaju roditelje, a ne obratno, zbog toga jer strahuju da ih ne povrede. Disciplina je nešto što dete traži, što mu daje sigurnost bez koje ne može da kvalitetno provodi život kada odraste“, objasnio je on u toku gostovanja u online Roditeljskom kutku udruženja Roditelji.\nRoditeljima poručuje da moraju da shvate da u životu ne može sve da ide non stop uzlaznom linijom pa tako ni dete ne može uvek biti zdravo, i ne može se uvek brzo izlečiti.\nTreba se, smatra on, podsetiti vremena od pre nekih 100 godina, na period i prije antibiotika kada su se ljudi borili da ostanu zdravi u okolnostima u kojima nisu imali medicinsku pomoć, predstavu o tome kako stvari funkcionišu ali su znali šta treba da jedu, kada da spavaju sa kim da se druže.\n„Generalni stav prema životu je bio vrlo razborit. Svemu tome treba da se vratimo. Moderni način života nas je doveo do toga da stalno tražimo instant rešenja i rezultate – brza lečenja, nemamo razumevanja za dinamiku života koju smo poretmetili. Ubrzali smo život do te mere da nam se on na određeni način i sveti“, upozorava Vuleković.\nLekari kažu da imunološki status života deteta roditelji mogu da podignu tako što će voditi računa kada i koliko dete spava, da li ide u krevet na vreme, koju vrstu hrane koristi, da li mu je ishrana raznovrsna. Treba se, kako navodi doktor, truditi da deci obezbedimo zdrave namirnice, iako to nije svima jednostavno jer ima dosta nekvalitetne hrane, ali je puno i onih koji imaju parče zemlje na kojoj mogu da proizvedu povrće, voće…\nVuleković objašnjava da se neretko dešava da kada dete počne slabije da jede, kada krene da hoda, i nema vremena ni za ta pa ni za jelo, kompletna porodica je u panici – da li će jesti, je li gladno, hoće li se razboleti… Tu su, ukazuje on, korijeni loše ishrani i tako počinje nekvalitetna ishrana – daj da pojede bilo što samo da se nešto pojede.\n„Generalno 70 odsto našeg imuloškog sistema je u crevima. Nas obeležava ono što mi jedemo pogotovo u razvojnom dobu, što znači da kada se propuste te prilike kasnije ne možemo da ih nadoknadimo kako bi trebalo“, objašnjava pedijatar.\nZa zdravlje dece i njiho imunitet važno je i to koliko deca vremena provode na vazduhu, da li se bave sportom, da li se druže. Prema rečima Vulekovića, dete treba da ide da spava u 10 sati uveče, i to zbog toga jer je fizologija ljudskog organizma takva da sve naše žlezde sa unutrašnjim lučenjem mogu da funkcionišu samo onda ako mi vreme od 24 sata u toku dana kvalitetno iskoristimo i imamo dovoljno sna. To se odnosi i na imuniloški sistem.\nOn je ukazao na ozbiljnost shvatanja problema gojaznosti koja je sve više prisutna među decom poslednjih godina i upozorio da je u pitanju pandemija.\n„Ukoliko je dete od 7, 8, 9 godina ili mlađe ekstremno gojazno mi smo otvorili vrata svim onim problemima koji se javljaju u kasnijem dobu. Sve ono što genetski dete nosi biće mnogo više izraženo i pokazaće se ranije nego da se vodio zdraviji način života“, objašnjava on.\nPodseća da roditelji često ne prepoznaju osnovne probleme svoje dece, što su pokazale i neke ankete rađene u Crnoj Gori prema kojima je samo jedan odsto roditelja gojazne dece bio toga svesan kao činjenice. To, kako dodaje, pokazuje da se moraju menjati neke stvari u načinu života, i da moramo posvetiti promena jer nemamo čemu da se nadamo ako ne želimo da uložimo u svoju decu.\nZa roditelje osetljive dece\nVuleković je kazao i da imunološki sistem ne sazreva preko noći i da za to nema čarobnog štapića. Očekivati, kako dodaje, da dete od pola godine ili godinu nema infekciju… ili ga upoređivati sa nekim drugim detetom koje se ne razboleva tako često, nije dobro jer smo svi jedinstveni.\nRoditelje osetljive dece teši time da će sa 4 do 6 godina preći prvu imunološku preponu koja će im omogućiti da stekne imunološku snagu, a da će imunološki status kao kod odraslih steći između 12. i 14. godine.\n„Moramo biti strpljivi“, katak je i jasan doktor Vuleković.\nNa pitanje kada deca treba da krenu u vrtić naveo je da nema decidnog stava, već da će se lekari za ogromnu većinu slučajeva saglasiti da su spremna sa 10, 11 meseci života ali da će biti i onih koji praktično prođu pored vrtića i zakače neku infekciju zbog čega im se daje drugačiji savet.\nZato se lekari ne odnose isto prema otpornom i neotpornom detetu i nije saglasan sa tim da neotporne treba tako „čeličiti“.\n„Svakako da je za socijalni i telesni razvoj deteta dobro da bude što više u vrtiću, ali postoji određeni periodi godine i intenzivne učestale infekcije, gdje nije u interesu deteta da mu se preporuči da se odmah nakon 1 ili dve jake bakterijske infekcije vrati u vrtić“, pojašnjava Vuleković.\nKada dete ima puno infekcija ili su one jake, pedijatar savetuje da treba promisliti da li je njihov uzrok nešto drugo i to treba ispitati.\n„Dakle, odgovor je jednostavan ali objašnjenje nije – generalno da ali u određenim momentima moramo da poštujemo individualnost deteta. Svi smo jedinstveni u mnogim oblastima, a zašto ne bi bili i u zdravstvenom smislu“, poručuje pedijatar Siniša Vuleković.


Timac Agro Balkans nudi kompletnu tehnologiju ishrane paradajza primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane paradajza đubrivima kompanije Timac Agro Balkans obezbeđuje ranije stizanje na berbu, visok prinos i odličan kvalitet plodova koji se ogleda u dobroj obojenosti plodova, visokom sadržaju suve materije, odličnom čuvanju posle berbe i dobroj transportabilnosti.\nTimac Agro Balkans nudi kompletnu tehnologiju ishrane crvene paprike primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane paprike đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj obojenosti plodova, visokom sadržaju suve materije, odličnom čuvanju posle berbe i dobroj transportabilnosti.\nPaprika zelena, bela, ljuta\nTimac Agro Balkans nudi kompletnu tehnologiju ishrane bele, zelene i ljute paprike u vidu čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane paprike đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj obojenosti plodova, visokom sadržaju suve materije, odličnom čuvanju posle berbe i dobroj transportabilnosti.\nTimac Agro Balkans nudi kompletnu tehnologiju ishrane zelene salate primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane zelene salate đubrivima kompanije Timac Agro Balkans obezbeđuje visok prinos i odličan kvalitet koji se ogleda u dobrom čuvanju posle sečenja i dobroj transportabilnosti.\nTimac Agro Balkans nudi kompletnu tehnologiju ishrane kupusa i karfiola primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane kupusa i karfiola đubrivima kompanije Timac Agro Balkans obezbeđuje visok prinos i odličan kvalitet koji se ogleda u dobrom čuvaju posle sečenja i dobroj transportabilnosti.\nTimac Agro Balkans nudi kompletnu tehnologiju ishrane mrkve primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane mrkve đubrivima kompanije Timac Agro Balkans obezbeđuje visok prinos i odličan kvalitet koji se ogleda u dobroj obojenosti korena, visokom sadržaju suve materije i odličnom čuvaju posle berbe.\nTimac Agro Balkans nudi kompletnu tehnologiju ishrane krastavca primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane krastavca đubrivima kompanije Timac Agro Balkans obezbeđuje ranije stizanje na berbu, visok prinos i odličan kvalitet plodova koji se ogleda u visokom sadržaju suve materije, odličnom čuvanju posle berbe i dobroj transportabilnosti.\nTimac Agro Balkans nudi kompletnu tehnologiju ishrane dinje i lubenice primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane dinje i lubenice đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj obojenosti plodova, visokom sadržaju suve materije i šećera, odličnom čuvaju posle berbe i dobroj transportabilnosti.\nTimac Agro Balkans nudi tehnologiju ishrane duvana primenom čvrstih đubriva, tečnih folijarnih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane duvana đubrivima kompanije Timac Agro Balkans obezbeđuje dobar prijem posle rasađivanja, visok prinos i dobar kvalitet duvana.\nTimac Agro Balkans nudi kompletnu tehnologiju ishrane jagode primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane jagode đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj obojenosti i čvrstoći plodova, visokom sadržaju suve materije i šećera, odličnom čuvaju posle berbe i dobroj transportabilnosti.\nTimac Agro Balkans nudi kompletnu tehnologiju ishrane jabučastog voća primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane jabučastog voća đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u visokom sadržaju suve materije, dobrom čuvaju posle berbe i dobroj transportabilnosti.\nTimac Agro Balkans nudi kompletnu tehnologiju ishrane višnje primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane višnje đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u visokom sadržaju šećera, odličnom čuvaju posle berbe i dobroj transportabilnosti.\nTimac Agro Balkans nudi kompletnu tehnologiju ishrane borovnice primenom čvrstih, tečnih folijarnih i vodotopivih đubriva. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane borovnice đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u visokom sadržaju suve materije, odličnom čuvanju posle berbe i dobroj transportabilnosti.\nTimac Agro Balkans nudi kompletnu tehnologiju ishrane maline i kupine primenom čvrstih, tečnih folijarnih i vodotopivih đubriva, kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane maline i kupine đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj čvrstoći plodova, visokom sadržaju suve materije i šećera, odličnom čuvanju posle berbe i dobroj transportabilnosti.\nMalina i kupina 01\nTimac Agro Balkans nudi tehnologiju ishrane maline i kupine primenom čvrstih đubriva, tečnih folijarnih đubriva kao i oplemenjivača zemljišta. Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu, zaštitu od ispiranja.... Tehnologija ishrane maline i kupine đubrivima kompanije Timac Agro Balkans obezbeđuje visok prinos i odličan kvalitet plodova koji se ogleda u dobroj čvrstoći plodova, visokom sadržaju suve materije i šećera, odličnom čuvaju posle berbe i dobroj transportabilnosti.\nMalina i kupina 02\nPlan primene NPK đubriva\nPlan đubrenja ratarskih kultura sadrži planove ishrane kukuruza, šećerne repe, suncokreta i soje osnovnim đubrivima i mikrogranulama. Linija osnovnih čvrstih đubriva sadrži proizvode: Eurofertil TOP, Duofertil TOP i Eurofertil N-Process Linija mikrogranulisanih đubriva sadrži proizvode Actistart i Physiostart Pored mineralnih hraniva proizvodi sadrže (u zavisnosti od vrste proizvoda) posebne dodatke u vidu biljnih stimulatora, aktivatora mikroorganizama, zaštite mineralnih hraniva od blokade tj. vezivanja u zemljištu i zaštitu od ispiranja. To im omogućava vrlo visok stepen iskorišćenja i obezbeđuje lakopristupačna i zaštićena hraniva u dugom vremenskom periodu\nPlan primene azotnih đubriva\nPlan primene Sulfammo azotnih čvrstih đubriva sadrži planove ishrane pšenice, kukuruza, suncokreta, šećerne repe, soje i uljane repice. Sulfammo linija đubriva sadrži proizvode: Sulfamo N-Process i Sulfammo MPPA. Sulfammo N-Proces je azotno đubrivo koje je veoma otporno na ispiranje iz zemljišta i odlikuje se vrlo visokim procentom iskorišćenja, bez obzira na količinu i raspored padavina ili zalivanja. Sulfammo MPPA je azotno đubrivo koje se odlikuje visokim stepenom mobilizacije hraniva i obezbeđuje lakopristupačna i zaštićena hraniva u dugom vremenskom periodu.\nPlan primene tečnih đubriva\nPlan primene tečnih folijarnih đubriva sadrži planove ishrane pšenice, kukuruza, suncokreta, šećerne repe, soje i uljane repice. Linija tečnih folijarnih đubriva sadrži proizvode: Fertiactyl, Fertileader i Multigram Navedena đubriva pored mineralnih hraniva sadrže i aminokiseline i biljne stimulatore u vidu specijalnih kompleksa. Fertiactyl je linija proizvoda koja sadrži Fertiactyl complex i primenjuje se u početnim fazama razvoja biljaka. Fertileader je linija proizvoda koja se sadrži Seactiv complex i primenjuje se od faze intenzivnijeg porasta biljaka. Multigram je linija koja sadrži MultiGram complex i primenjuje u strnim žitima u fazi bokorenja i formiranja klasova.\nEurofertil 67 N-Process\nEurofertil 67 N-Process predstavlja novu liniju čvrstih NPK đubriva koja sadrže N-Process specifičnost. Eurofertil 67 N-process je đubrivo koje je veoma otporno na ispiranje iz zemljišta i odlikuje se vrlo visokim procentom iskorišćenja, bez obzira na količinu i raspored padavina ili zalivanja. Podjednako dobre rezultate daje kako u povrtarskoj i voćarskoj proizvodnji tako i u ratarskoj proizvodnji.\nKSC MIX i Sulfacid LCN\nKSC MIX i Sulfacid predstavljaju specijalna đubriva u okviru KSC vodotopive linije proizvoda. KSC MIX je specijalno đubrivo koje se prvenstveno koristi kao korektor nedostatka mikroelemenata i magnezijuma u zemljištu i biljkama. Sulfacid LCN je specijalno đubrivo koje se primenjuje kao korektor visoke pH vrednosti zemljišta i vode za zalivanje.\nMultigram je tečno đubrivo sa aminokiselinama i mineralnim hranivima namenjeno za folijarno tretiranje strnih žita. Sadrži MultiGram complex – specijalni dodatak koji pomaže mladim biljkama da značajno pojačaju svoju aktivnost u periodu bokorenja i formiranja klasova.\ninFolen je tečno azotno folijarno đubrivo sa visokim sadržajem azota, sumpora i magnezijuma. Pored mineralnih hraniva sadrži u sebi i jedan specijalni dodatak N-proces koji omogućava bolje iskorišćenje azota i veći sadržaj suve materije. Ovi efekti se ogledaju u većem prinosu, povećanom sadržaju proteina, i boljem kvalitetu roda, kako ratarskih, tako i povrtarskih i voćarskih kultura.\nKatalog sa svim proizvodima iz našeg asortimana.


Đoković na korak od finala AO: Nole ukrotio Zvereva – Borba\nBori se Novak Đoković sa kritičarima, povredama i rivalima, a novi u nizu onih koji su morali da mu pruže ruku i priznaju poraz je Aleksander Zverev. Njemački teniser tri puta je lomio rivala i stavljao ga na pritisak pod kojim bi se slomio svaki drugi teniser, ali ne i prvi reket svijeta koji je pobjedom 6:7(6), 6:2, 6:4, 7:6 (6) ovjerio kartu za polufinale!\nGubio je Đoković prvi set, pa se vratio u njega, ispustio ga potom u taj-brejku, da bi serijom od četiri gema u nastavku izvadio fleku i stigao do izjednačujućeg seta. Kad je izgledalo da je u nezadrživom naletu ponovo je dozvolio rivalu da naniže tri gema, a onda, novim preokretom, stigao do 2:1 u setovima. Uslijedilo je novi pad i novi preokret – od 0:3 u četvrtom setu do taj-brejka, pobjede i plasmana u polufinale.\nBrejk u prvom gemu predstavljao je idealan scenario za Zvereva. Raspoloženi Njemac prednost sa otvaranja susreta je potom održavao sigurnim gemovima na svoj servis ne dozvoljavajući prvom reketu svijeta da mu uzme više od jednog poena po gemu. Rutinskom igrom, uz veliku pomoć Đokovića koji je napravio čak 21 neiznuđenu grešku u prvom setu, Zverev je u petom gemu imao novu brejk šansu, a potom je u maratonskom devetom setu, koji je trajao devet minuta, propustio set loptu. Prilika koju nije iskoristio Nemac kao da je probudila Srbina koji je posle osvojenog gema uspeo da nadoknadi brejk zaostatka i to osvojivši maratonski poen odluke u kojem su rivali razmenili 24 udarca. Usledio je po gem na obe strane i taj-brejk. U završnici borbe za prvi set rivali su razmenili nekoliko mini-brejkova, ali je za nijansu koncentrisaniji bio sedmi reket svijeta koji je sa 8:6, stavio tačku na prvi dio borbe.\nSet zaostatka, nije se odrazio na Đokovića koji je furiozno otvorio nastavak. Dva brejka i serija od četiri gema potvrdili su po ko zna koji put mentalnu snagu srpskog asa koji je redukovao neiznuđene greške (samo dvije u cijelom setu) i ubedljivo vođstvo potom rutinski pretočio u izjednačenje. Izgledalo je da je osmostruki šampion Australijan opena u naletu koji rival neće moći da zaustavi, ali briljantnu igru iz drugog seta branilac titule u Melburnu nije uspeo da prenese i u početak trećeg seta. Dozvolio je protivniku da brejkom i serijom od tri gema vrati samopouzdanje. Nije u tom momentu ništa polazilo od ruke Srbinu koji je iz nemoći bes iskalio na reketu. Izgledalo je, da drugi udarac Njemca najbolji teniser svijeta neće uspeti da amortizuje i ponovo se vrati u meč, ali je nada Zvereva bila kratkog daha. Ubrzo potom Novak je ušao u režim zveri i od 1:4 stigao do 6:4 nateravši sve teniske ljubitelje da se po ko zna koji put zapitaju od čega je satkan fenomenalni Srbin.\nSličan scenario viđen je i u četvrtom setu. Motivisani Njemac nije poklekao uprkos činjenici da je drugi put prosuo značajnu prednost. Odmah je stigao do brejka i poveo 3:0, međutim, treći život Đokovića tek se rađao. Tri vezana gema, a potom i dve spašene brejk lopte pri rezultatu 3:4 predstavljale su novi povod za divljenje sportske javnosti. Nesalomivost Srbina nije naterala sedmog tenisera svijeta da stane, preda se. Mučio je rivala do poslednjeg atoma snage sa željom da ipak preokrene rezultat i stigne do prve pobede nad nekim od tenisera iz 10 najboljih na ATP listi. Terao je Zverev Đokovića na neiznuđene greške posle kojih je Srbin ispuštao reket iz ruku i u neverici se pitao: “Da li je moguće“. Morao je Novak da servira za ostanak u četvrtom setu, da spase još jednu set loptu, a potom i drugi put da igra taj-brejk. Upravo u tim momentima Đoković je još jednom pokazao da ne nosi uzalud epitet najboljeg na svijetu, bio je besprekoran na svoj servis, vrebajući grešku rivala koja je usledila pri rezultatu 6:6. Mini-brejk i druga meč lopta za Srbina doneli su i pobedu posle lavovskih tri sata i 30 minuta igre.\nNaredni korak ka devetom trofeju u Melburnu, Đoković će pokušati da napravi protiv ruskog tenisera Aslana Karaceva koji je priredio senzaciju ranije danas eliminisavši Grigora Dimitrova.


BUKTI KORONA: Da se izbegne crni scenario, maske bi moralo da nosi 95 odsto ljudi | Novosti.RS\nBUKTI KORONA: Da se izbegne crni scenario, maske bi moralo da nosi 95 odsto ljudi\nDO decembra bi, od posledica kovida 19, u SAD moglo da umre 134.000 ljudi, ako ne budu uvedene dodatne mere prevencije, kaže nova studija Instituta za zdravstvene procene Univerziteta u Vašingtonu (IHME).\nPrema predviđanjima, ukoliko ne dođe ni do kakvih promena u načinu na koji se vlasti bore protiv pandemije, broj smrtnih slučajeva nastaviće da raste tokom jeseni da bi do poslednjeg meseca u godini dostigao oko 310.000.\nSi-En-En navodi da je, prema podacima Univerziteta "DŽon Hopkins", od početka pandemije u SAD registrovano najmanje 176.000 smrtnih slučajeva povezanih sa virusom korona. Poređenja radi, u svetu je od kovida 19 umrlo oko 800.000 ljudi.\nBAJDEN SPREMAN NA SVE\nDŽO Bajden, kandidat Demokratske stranke na američkim predsedničkim izborima koji se održavaju u novembru, izjavio je da bi, ako pobedi na izborima, bio spreman na ponovno "zatvaranje" zemlje ukoliko naučnici to preporuče u cilju obuzdavanja virusa korona tokom eventualnog drugog talasa pandemije. "Poslušao bih naučnike", izjavio je Bajden u intervjuu za američku medijsku kuću Ej-Bi-Si njuz, koji je dao zajedno sa senatorkom Kamalom Haris, kandidatkinjom demokrata za mesto potpredsednika SAD.\nStanje u SAD dodatno će se pogoršati ako se postojeće mere ublaže. Direktor Instituta Kris Mari rekao je za Si-En-En da bi oko 70.000 života moglo da bude spaseno ako bi Amerikanci više nosili zaštitne maske. Za takav rezultat, kako je dodao, potrebno je da ih nosi oko 95 odsto američke populacije.\n- To zavisi od toga šta čine političari i vlade - rekao je Mari. - Ukoliko vlasti saveznih američkih države popuste sa merama protiv virusa korona, dnevni broj smrtnih slučajeva u SAD mogao bi, do početka decembra, da dostigne 6.000!\nSAD Instituta za zdravstvene procene IHME mere prevencije maske virus korna\nZnači samo naši robovlasnici su izuzeti?


Od našeg prethodnog testa mobilnih telefona („PC #30“) tržište je poraslo, ali se i umirilo: dok su u prvim danima GSM-a korisnici, oduševljeni mogućnošću da sami biraju svoj mobilni telefon (prethodna, analogna mreža se svodila na to da svi koriste isti uređaj), nabavljali razne egzotične modele, danas velika većina kupaca uzima jedan od nekoliko proverenih telefona. Razlozi su sasvim jasni: sigurniji rad, bolja podrška i servis, uputstvo na našem jeziku i slične pogodnosti lako „izleče“ kupce od želje za egzotikom. Standardizacija te vrste može da „zasmeta“ samo pri pripremi ovakvih testova: očekivali smo da će do nas stići desetine modela, a na kraju se pokazalo da smo prikupili otprilike onoliko telefona koliko i prošle godine. Naravno, mnogi telefoni koje smo testirali pre godinu dana su aktuelni i danas, pa verujemo da će i najprobirljiviji čitalac u ovom izboru naći nešto za sebe.\nVeć smo navikli da naše tržište ima razne specifičnosti, pa se nismo iznenadili neobičnostima u ponudi mobilnih telefona. Na raspolaganju su, pre svega, legalni modeli firmi koje imaju jugoslovenske distributere: to su telefoni u originalnim pakovanjima, često sa hologramom koji potvrđuje da su namenjeni našem tržištu, a prati ih prevedena dokumentacija, dobro organizovan servis i garancija da će korektno raditi u YU mreži. Ovakvi telefoni predstavljaju najlogičniji izbor i najsigurniju kupovinu.\nDrugi segment ponude čine mobilni telefoni firmi koje ovde nemaju distributera, već ih (legalno, ali „na komad“) uvoze distributeri računarske i komunikacione opreme. Ovim kanalima stižu egzotični i neretko skupi modeli, koje ćete prepoznati po originalnom pakovanju, uputstvu na stranom jeziku (nažalost, često to nije engleski) i servisu koji je obično poveren ovlašćenom serviseru. Ovi telefoni rade u našoj mreži i nema razloga da ih izbegavate, ako se odlučite za proizvođača koji nema zvaničnog distributera.\nOstatak tržišta zauzimaju telefoni koji su stigli neobičnim putevima i koje karakteriše nerealno niska cena. U boljem slučaju, takvi telefoni su bili „vezani“ za neku od stranih mreža. Naime, veliki GSM operateri daju pretplatnicima telefon besplatno (podrazumeva se da se radi o jeftinijem modelu), s tim da oni u dužem periodu koriste usluge tog operatera. Takvi telefoni odbijaju da rade sa karticama drugih operatera, ali su se kod nas našli ljudi koji ih „reprogramiraju“ i tako, u nekoj meri, osposobljavaju za rad u YU mreži. Na sivom tržištu ima i kradenih telefona, tako da nerealno jeftine ponude treba obići u širokom luku: nikada niste sigurni da li će „sivi“ telefon pouzdano raditi, a može se dogoditi da imate i neprijatnosti sa zakonom.\nIako bez zvaničnog prodavca mobilnih telefona, Alkatel modeli su se probili na naše tržište zahvaljujući odnosu cene i mogućnosti. Za prikaz smo obezbedili samo dva najpopularnija modela: One Touch Easy i Club, iako Alkatel proizvodi i naprednije telefone.\nMnogi će, kada prvi put vide neki od ovih telefona, pomisliti da se radi o igrački – jeftino plastično kućište (u Club varijanti prednji panel je nešto luksuzniji), mali ekran sa dva reda teksta, antena sa krupnom glavom i zadebljanje na zadnjem delu tastature, koje telefonu daje zdepast izgled. Dodatno se može koristiti i plastični poklopac tastature, ali se on suviše lako skida.\nAko odustanete od ideje da nosite mobilni u džepu, primetićete da je ovakav dizajn učinio da telefon odlično leži u ruci. Druga korisna posledica je što baterijska leđa, uz malu izmenu položaja graničnika koja se lako može obaviti bez alata, omogućavaju da u telefon stavite obične AA baterije od 1.5 V. Ako često putujete i telefonirate, ovakva mogućnost pruža sigurnost da nećete ostati bez telefona zato što ste loše procenili kapacitet baterije.\nTelefon je lak za upotrebu, koliko je to moguće sa skromnim ekranom. Postoje posebni tasteri za pregled poruka i telefonski imenik, taster za aktiviranje menija, dva tastera za podizanje i spuštanje slušalice (Yes i No) i taster sa simbolom koji podseća na smajli, koji omogućava povratak na osnovni ekran iz dubina menija. Sa desne strane su gore/dole tasteri, kojima se krećete po menijima, dok za brže kretanje možete da otkucate broj opcije, što ne važi kada stignete do izbora vrednosti parametra – tada je kretanje gore/dole obavezno. Alkatel se ipak pobrinuo da opravda One Touch iz imena: umesto da istežete srednji prst kako biste dohvatili bočne tastere, možete koristiti tastere 2 i 8 koji ih zamenjuju.\nSoftver telefona je klasičan – od podešavanja osnovnih parametara (skroman izbor tipa zvona), preko pristupa funkcijama operatera, do alarma. U praksi se pokazalo da telefon zaista radi dobro i da za cenu koja je među najnižima (za nove uređaje) pruža dosta. Jeste neobičan i sigurno nećete moći da se pohvalite njegovim izgledom, ali će odlično obavljati posao.\nFirma Ericsson je ušla na naše tržište na velika vrata, zajedno sa uvođenjem mobilne telefonije, i danas svakako zahvata veoma značajan, a verovatno i najveći segment GSM tržišta. Tome doprinosi kako kvalitet telefona, tako i dobra podrška, pošto svi modeli stižu sa atraktivno opremljenim uputstvom na našem jeziku i hologramom koji potvrđuje autentičnost i daje garanciju.\nOvoga puta smo dobili dva telefona, koja našim čitaocima nisu nepoznata: Ericsson SH888 smo predstavili pre nekoliko meseci („PC #39“), ističući njegovu integraciju sa PC računarom, dok Ericsson 688, iako smo ga predstavili pre godinu dana, i dalje predstavlja model koji se dobro prodaje. Tome treba dodati i model 788, koji pleni malim dimenzijama i činjenicom da ga preporučuje Džejms Bond, ali koga „muči“ tekstualni ekran od jednog reda i ponešto osiromašen softver.\nOvde ćemo ponoviti samo najvažnije karakteristike modela SH888: u pitanju je prvi Ericsson dual band telefon koji, uz atraktivan dizajn, donosi ekran na kome mogu da se ispišu tri reda sa po 12 znakova teksta i IrDA port za vezu sa PC-jem. U paketu dobijate i serijski kabl (nemaju svi računari IR port), CD i diskete sa softverom. Meniji su pregledni, uz ispravke nelogičnosti primećenih kod modela 788, a časovnik je dopunjen datumom.\nSaradnja sa računarom zahteva da instalirate Mobile Office Suite i konfigurišete IR port na PC-ju. Mobile Office Suite je umanjeni Outlook – adresar sa imenima, pri čemu su za svako ime vezane maske sa ličnim i poslovnim podacima. Neki od brojeva telefona mogu da se označe sa In Mobile, čime nalažemo njihovo prepisivanje na SIM karticu pri sledećoj sinhronizaciji.\nPosebno je atraktivno što je u telefon ugrađen GSM modem: za povezivanje na Internet nije potrebna PCMCIA kartica. U Windows listi modema pojavljuje se Ericsson SH888, na koji može da se „nasloni“ DUN konekcija. Ograničenja su brzina od samo 9600 bps, potreba da svakog meseca plaćate Mobtelu dodatnu pretplatu za prenos podataka i, naravno, cena minuta razgovora.\nEricsson SH888 zaslužuje preporuku već kao mobilni telefon, a dodatak IR porta i serijskog kabla ga čini savršenim izborom za vlasnika personalnog računara. U nekoj od budućih verzija rado bismo videli grafički ekran, uz smanjenje dimenzija uređaja.\nMitsubishi kod nas nije poznat kao proizvođač mobilnih telefona, ali se na testu našao njihov model MT-36. U pitanju je rani pokušaj osvajanja tehnologije i tržišta, pa pred njega ne treba postavljati prevelike zahteve.\nReč je o klasičnom, dugačkom i teškom telefonu. Tasteri sa brojevima su zaštićeni poklopcem, iznad koga se vide dva tastera sa slušalicama, Ok, C i multifunkcijski taster koji se pomera na četiri strane.\nEkran je tekstualni, solidnih dimenzija: ispod oznake mreže stalno pokazuje vreme i datum. Pored kalendara, telefon nudi scratchpad za brojeve koje treba zapamtiti i rokovnik. Sve deluje nekako „antički“, čak i oblik slova – malo g, p i q izlaze iznad osnovnog reda teksta, kao na starim štampačima poput Seikoshe GP-100A.\nOrganizacija menija nije uvek logična, a u raznim situacijama se dešava da aktivirate opciju za unos teksta i da ne znate kako biste odatle izašli (tajna je u dužem pritisku tastera za brisanje). Najveća zamerka se svodi na pretraživanje imenika, podeljeno na SIM modul i memoriju. Ponešto nas je i prijatno iznenadilo, recimo mod za unos teksta koji po pritisku na slovo u dnu ekrana ispisuje sve znake koji se mogu dobiti višestrukim pritiscima na taj taster. Dopao nam se i izbor melodija, pošto telefon ispisuje njihova imena, što je zgodno za one koji nisu mnogo muzički obrazovani.\nKada se sve sabere, MT-36 se ističe jedino cenom – ljubitelji tehnološkog savršenstva će svakako potražiti moderniji telefon.\nIako je Startac i dalje najatraktivniji model ove firme (postoji i nova verzija manje težine, koju nismo uspeli da nabavimo za ovaj test), Motorola stalno proizvodi nove telefone. U maju je promovisan model D520 koji nastavlja tradiciju ranijih „krupnijih“ modela. Motorolin glavni marketinški adut je jednostavnost rukovanja, ali tekstualni ekran u dva reda, standardni broj tastera i njihovih funkcija i opcije koje se koriste i kod drugih proizvođača (skraćeno biranje, lak unos u imenik, brzi pristup najčešće korišćenim opcijama iz menija itd) ne izdvajaju ovaj telefon od konkurencije. Pored poslovične pouzdanosti i kvaliteta, dodatni adut ovog modela je mogućnost da se stave četiri alkalne 1.5 V baterije koje će, prema specifikaciji, omogućiti 60-120 minuta razgovora i čak 120 sati rada u režimu čekanja.\nMotorola CD920 je neobičan telefon – na prvi pogled vam se možda neće dopasti, ali ćete promeniti mišljenje čim ga uzmete u ruku. Potpuno zaobljene linije, bez oštrih ivica, čine da ovaj telefon izvanredno leži u ruci. Ekran je takođe neobičan: pozadina je fluorescentna, tako da ako se u okolini nalazi bilo kakav izvor svetlosti, malim pomeranjem telefona možete pronaći ugao pod kojim će ekran svetleti kao da je aktivirano pozadinsko svetlo. Telefon se oslanja na poklopac – dok ga ne otvorite, čak ni tasteri za poziv imenika ili podešavanje jačine zvuka ne funkcionišu. Poklopac je potpuno uklopljen u dimenzije uređaja i dopunjen snažnom oprugom, pa je za odgovor na poziv jednom rukom potrebno malo vežbe.\nSoftver telefona ne krije nikakva iznenađenja – tu je osnovni meni, ali i poseban taster za poziv skraćenog menija. Telefon ima i ređe sretanu opciju za snimanje zvuka – u stanju je da zapamti ukupno tri minuta govora organizovanog u više poruka. Umesto da na brzinu kucate nečiji broj, pritisnete poseban taster sa desne strane i snimite glas; kasnije poruku možete preslušati, obrisati itd. Druga osobina može biti važna onima koji putuju u inostranstvo – telefon je takozvani dual-band, što znači da može da radi i u 900 i 1800 MHz mrežama. Ukratko, CD920, iako nije ni mali, niti ima neke posebne opcije, predstavlja jedan od retkih telefona koji imaju „identitet“, po kome se lako prepoznaju.\nAko je prošle godine bilo više modela telefona koji su izazivali posebnu pažnju, ove godine se jedino Nokia pobrinula za iznenađenja. Kažu da je model 8810 najmanji i najlakši telefon na svetu. Izdvaja ga pre svega dizajn: čiste linije, naglašeno veliki ekran i sjajno metalno kućište vas prosto teraju da ovaj telefon držite i zadržite u ruci. Model je zadržao i poklopac koji pokriva samo numerički deo tastature, karakterističan za Nokia modele: osnovni tasteri, dovoljni za obavljanje važnih funkcija, stalno su dostupni, a poklopac ne predstavlja samo mehaničku zaštitu, već telefon prepoznaje otvoreno/zatvoreno stanje pa omogućava da se na taj način počne ili prekine razgovor. Tastatura je mala, ali su tasteri dostupni, sa izuzetkom donjeg reda kome pomalo smeta poklopac. Antena je skrivena negde u kućištu, tako da nema delova koji bi narušili kompaktan izgled.\nEkran telefona je (naravno) grafički i neobično velik za ukupne dimenzije uređaja. Ne samo svojom veličinom već i načinom prikaza, Nokia je postigla izuzetnu preglednost. Na primer, kucate broj koji pozivate i cifre se prikazuju krupno – tek kada više ne mogu da stanu u jedan red ekrana, font se smanjuje. I opcije osnovnog menija su prikazane podjednako pregledno, uz naglašeno velike ikone, tako da je i letimičan pogled na ekran dovoljan da tačno znate gde se nalazite i šta radite.\n„Malu Nokiu“ izdvaja i softver: kada pogledate korisnički interfejs i filozofiju koja stoji iza operativnih sistema većine telefona, primetićete da se radi o „ne-računarski“ orijentisanom razmišljanju – sve je nekako upakovano i zatvoreno, uz pokušaj da se učini što operativnijim na osnovnom nivou korišćenja telefona. Korisnički interfejs i mogućnosti podešavanja Nokia telefona znatno više podsećaju na filozofiju personalnih računara – puno mogućnosti i puno konfigurisanja.\nNokia sa pravom smatra da korisnik koji svoj telefon koristi čitav dan, na poslu i kod kuće, od njega u različitim okruženjima očekuje drugačije ponašanje. U nekoj situaciji biste najradije isključili telefon, da nije poziva vašeg deteta koji nestrpljivo očekujete, ili ne želite da vas prekidaju na poslovnom sastanku, ali je ipak važno da se javite ako vas zove neko iz firme. U nekim situacijama želite da telefon ipak ostane uključen, ali bez zvučnih signala, tek toliko da registruje pozive na koje ćete kasnije odgovoriti. Verujemo da svako ko duže koristi mobilni telefon može da nabroji nekoliko za njega sličnih, specifičnih situacija.\nNokia je zato uvela grupe i profile – profil sadrži parametre koje ste inače navikli da globalno podešavate za svoj telefon – tip zvona (izbor od 35 melodija), jačina zvona, vibrator, klik tastature, tip upozorenja na pristigle kratke poruke ili upozorenja samog telefona itd. Profil prilagođavate situaciji u kojoj želite da ga primenite pa zato inicijalno imaju imena „Sastanak“, „Tišina“, „Opšti profil“ itd (nazive možete promeniti). Ako kod vašeg operatera imate i uslugu prepoznavanja broja sa koga vas zovu, u priču se mogu uključiti i grupe – brojeve u imeniku možete svrstati u grupe, a zatim za svaku od grupa u određenom profilu birate da li želite signal da vas zove ili ne. Grupe incijalno imaju imena poput „Važne ličnosti“, „Porodica“ i slično, ali i te nazive možete da promenite (broj grupa je, kao i broj profila, fiksiran). Najbolji detalj je način aktiviranja profila – iako to možete učiniti opcijom iz menija, češće ćete koristiti kratak pritisak na dugme za isključivanje telefona – na ekranu se pojavljuje meni sa listom profila odakle birate željeni, ili isključujete telefon dužim pritiskom.\nNi slanje SMS-a nije uvek lako: najčešće želite da poruke idu preko vašeg SMS centra, da u poruci piše reply path, da im je važnost nekoliko sati ili jedan dan i slično – podešavanja koja inače možete postaviti na svakom telefonu. Nokia je uvela tri seta parametara, a pri slanju SMS-a birate koji od njih želite da primenite. Ukratko, kada upoznate mogućnosti vaše Nokie 8810, potrošićete više sati na njeno konfigurisanje, a ako smemo da proričemo budućnost, očekujemo da će se u nekoj sledećoj verziji pojaviti Nokia Configuration Wizard koji će vam pomoći da u Windows okruženju upišete sve telefone u imenik, podesite profile i setove i zatim sve to jednom komandom, preko IR veze koju ovaj model ima, prenesete u svoj telefon. Nikoga neće iznenaditi ni mogućnost da sa Interneta preuzme najnoviju verziju softvera i upload-uje je u memoriju telefona.\nAko niste raspoloženi da na dizajn telefona trošite novac, možete izabrati model Nokia 6110. Ovaj telefon ima gotovo identičan softver (nema jedino Nokia Service granu) i ugrađen IrD port, ali je „pakovanje“ znatno klasičnije, u poznatom „Nokia maniru“. Prednji panel modela koji je bio na testu je urađen u neobičnoj prelivajućoj svetlucavoj boji, koja se kreće između plave i zelene u zavisnosti od osvetljenja okoline. Ovakav panel ostavlja utisak luksuznog telefona što ovaj model, kada se uzmu u obzir sve njegove karakteristike, zaista i jeste.\nAko vam je i ovo mnogo, Nokia nudi osiromašenu verziju 5110, iz čijeg izgleda je uklonjen luksuz, uz neobičnu osobinu da se prednji panel može zameniti. Softver telefona je i dalje onaj iz modela 8810 i 5110, ali je osiromašen utoliko što je izbačena grana sa podešavanjima profila. Meni je reorganizovan tako što je PhoneBook postavljen kao prva stavka, pa i dalje ima ukupno devet grana osnovnog menija. Tri igre (memorija, zmija i logika) i dalje su tu, ali s obzirom na to da telefon nema IR port, možete igrati samo sami.\nNortel 922 / AEG 9080\nDa na GSM tržištu postoji mnogo više od onoga što se najviše reklamira dokazuje i neobičan telefon AEG 9080; zapravo se radi o telefonu firme Nortel, koji se prodaje i pod tim imenom (Nortel 922), koji ima i opciju poziva broja glasom. Samo na osnovu izgleda teško da će vam ovaj telefon privući pažnju, ali se iza pomalo zastarelog dizajna krije uređaj koji je na testu pokazao odlične karakteristike prijema i predaje i koji poseduje neobičnu mogućnost da se koristi bez držanja u ruci. Osnovu izgleda čini naglašeno velika gornja polovina telefona, na kojoj je krupan grafički ekran. Upravljanje je povereno tasterima za podizanje i spuštanje slušalice, tasteru za poziv imenika i tasteru za brisanje (C), dok su uz sam ekran smeštena dva tastera opšte namene čije su trenutne funkcije prikazane u dnu ekrana. Levi taster poziva meni, dok je desni slobodan za dodelu funkcije koju sami definišete – to može biti poziv nekog broja ili zalazak u dubinu menija direktno do opcije koja vam često treba. Možete sami napisati i reč koja će se pojaviti na ekranu iznad tastera.\nLista opcija u meniju je uobičajena – od rada sa imenikom, preko podešavanja opcija telefona, do rada sa kratkim porukama. Neobičnost je u tome što je trenutno aktivna opcija prikazana u vrhu ekrana, uz broj opcije koji treperi – ako ste navikli na inverzno prikazanu stavku, biće potrebno malo vremena da steknete sigurnost. Za izbor stavki iz menija najverovatnije ćete koristiti odlično rešenu mogućnost direktnog unosa broja opcije. Upravljanje na ovaj način je lako, nezavisno od toga da li telefon držite levom ili desnom rukom: kretanje gore/dole zahteva tastere sa leve strane telefona ili desni opšti taster za kretanje naniže.\nAko su opcije u meniju skromne (mali izbor melodija za zvono mada sa druge strane ide bogat izbor mogućnosti podešavanja prema tipu poziva), nekoliko opcija prijatno iznenađuju. Koliko vam se puta desilo da vam neko izdiktira broj koji želite da zapišete, a da se kucanjem imena bavite kasnije? Čim otkucate neku cifru, na ekranu AEG-a se pojavljuje nova funkcija desnog opšteg tastera – NOTES. Ako je pritisnete, broj će otići u nešto što se zove NOTEPAD, ali je zapravo istovremeno i lista brojeva koje ste pozvali. Kasnije možete izabrati broj iz liste i pritisnuti taster za imenik – broj je tu, a vama ostaje da dopišete ime i lokaciju u koju želite da ga snimite. Broj memorijske ćelije može da se koristi i za brzi poziv broja: kuca se NN#, gde je NN broj lokacije, otprilike kao na Ericsson telefonima.\nTelefon izdvaja ugrađeni zvučnik i optički senzor. Nalazite se, recimo, u kolima i telefon zvoni. Dovoljno je da pritisnete zeleni taster i spustite aparat – sagovornik se jasno čuje, tako da možete razgovarati kao da imate car kit uređaj. Ako razgovor postane suviše privatan i ne želite da ga čuju ostali u kolima, dovoljno je da telefon prislonite uz uvo – senzor između slušalice i ekrana će detektovati ovu promenu i automatski prebaciti telefon u klasičan režim rada!\nUkratko, AEG je odličan telefon koji je u nekim elementima napravljen spartanski, ali sa nekoliko izuzetnih osobina. Proverite i trenutnu cenu – prema informacijama koje su nama bile dostupne, ona bi mogla da učini ovaj model posebno atraktivnim.\nNa testu su se našla dva Panasonic-ova telefona, EB-G450 i EB-G600, različita kako po izgledu, tako i po performansama. Panasonic EB-G450 je telefon crne boje, klasičnog dizajna i prilično velike težine. Već na prvi pogled se izdvaja po jednoj sitnici: u donjem desnom uglu ekrana nacrtan je pravougaonik koji je vidljiv čak i kada je telefon isključen. Taj pravougaonik zaokružuje prostor u kome se ispisuje funkcija desnog višefunkcijskog tastera – to će, recimo, biti reč Menu. Na sličan način funkcionišu mnogi telefoni, ali niko drugi nije našao za shodno da taj tekst fiksno „zaokruži“.\nEkran je tekstualni, klasičnih dimenzija: dva reda za tekst i još dva za simbole, ili tri reda za tekst kod unosa SMS poruka. Tastatura nema poklopac, ali se zgodno zaključava trostrukim pritiskom na Menu. U centru komandnog dela tastature je „klackalica“ koja omogućava kretanje kurzora u sva četiri smera (zgodno iskorišćeno kao ekranski editor pri unosu poruka i adresa), a levo i desno su telefonski imenik i multifunkcijski taster. Pritisak na podignutu slušalicu obezbeđuje redial prethodno pozivanih brojeva. Jedino je neobično što kurzorski tasteri nemaju funkciju u osnovnom modu, već samo u menijima – pomoću njih se mogao dobiti lakši pristup do nekih čestih funkcija, koje se na drugim telefonima pozivaju tasterima sa leve strane kućišta, koje ovaj model nema.\nPretraživanje telefonske knjige je suviše spartanski organizovano (na raspolaganju je samo pregled sadržaja), ali softver povremeno daje neočekivano zgodne dodatne informacije. Recimo, kada pozivate nekoga u inostranstvu, pojavi se lista država sa pozivnim brojevima, među kojima je i naš. I spisak raspoloživih jezika je veoma dug – čak 17 mogućnosti, među kojima je slovenački, ali ne i srpski jezik. Sve u svemu, sasvim klasičan i upotrebljiv mobilni telefon prihvatljive cene.\nPanasonic EB-G600 je već druga priča: tanak i lak telefon sa crnom pozadinom, prednjom stranom presvučenom metalik „košuljicom“ i velikim ekranom – onima koji su pogledali telefon dizajn se ili veoma sviđao, ili veoma nije sviđao. O ukusima je uvek teško raspravljati, ali telefon je u svakom slučaju prepoznatljiv. Izdvojila ga je još jedna sitnica: na početku testa nije davao ni glasa od sebe, čak ni kada smo priključili punjač. Trebalo je da prođe gotovo pola sata punjenja pre nego što je proradio – dakle, traži se strpljenje.\n„Korisnički interfejs“ je sličan modelu EB-G450: veliki taster koji pomera kurzor u četiri smera, telefonski imenik, multifunkcijski taster (ovoga puta njegov opis na ekranu nije „zaokružen“), zelena slušalica kojom se uspostavlja veza (ili pregleda lista pozvanih brojeva, propuštenih i primljenih poziva) i crvena slušalica koja prekida vezu. Sa strane je samo Memo taster.\nEkran je grafički (kod uključivanja iscrta animirani globus), ali u standardnom modu prilično prazan – telefon nema sat niti kalendar, što je neobično za jedan noviji model. Uopšte, softver je prilično sličan prethodnom modelu, pa je nasledio njegove dobre strane, ali i nedostatke. U njih ubrajamo nepostojanje pretraživanja telefonskog imenika i mali broj melodija, koje se doduše mogu precizno određivati za svaki od tipova poziva (data, fax, voice), uz zgodno rešenu komandu za trenutno isključenje svih zvukova ili prelazak na „vibrator“ (dovoljan je duži pritisak na taster #). Od zanimljivosti, ističemo rešenje inteligentnog unosa velikih i malih slova: kada jednom pređete na mala slova (tako što, recimo, pritiskate slovo A četiri puta, dok se ne pojavi malo a), telefon ostaje u tom modu dok ponovo ne pređete na velika slova ili ne završite unos imena odnosno SMS poruke.\nTelefon je na testu održavanja veze u lošim uslovima postigao najbolji rezultat, što je u našem okruženju samo po sebi dovoljan razlog za preporuku. Ipak, voleli bismo da softver ovog telefona u budućnosti bude modernizovan i preuređen, što bi ga svakako učinilo još atraktivnijim.\nOvaj telefon je predstavljao jedan od najzapaženijih modela na prethodnom testu: mala težina i dimenzije, pregledan grafički ekran, odlične karakteristike u prijemu/predaji i tada jedinstvena opcija biranja brojeva glasom, izdvajali su ga od konkurencije.\nU međuvremenu, Philips je napravio sitne izmene u softveru (prijem SMS-a odmah daje mogućnost čitanja – ranije je za to trebalo otići u meni), naučio da prepoznaje i ime našeg GSM operatera, ali je glavna izmena mehanička – izbačen je pokretni deo sa donje strane na kome se nalazio mikrofon. Time je telefon izgubio jednu važnu osobinu – mogućnost da se javite na poziv ili da poziv prekinete jednostavnim pritiskom telefona uz neku površinu ili telo – na poziv ste mogli da odgovorite ili da prekinete vezu čak i u najdebljim rukavicama. Kažu da je ova izmena napravljena kao ustupak azijskom tržištu gde izgled ovog dela nije dobro prihvaćen.\nBilo kako bilo, telefon je postao lakši, a cena je bukvalno prepolovljena u odnosu na prošlu godinu, pa je još u nju uračunata dodatna litijum-jonska baterija većeg kapaciteta. Sve to je učinilo da ovaj telefon i dalje predstavlja odličan izbor.\nSamsung nam se ovoga puta predstavio sa dva modela: klasičnim SGH-250 i novim, hit modelom SGH-600, koji upravo ulazi u prodaju. Prikaz počinjemo upravo njim, pošto se već izgledom uvrstio u malobrojne minijaturne telefone koji uvek izazivaju najveće interesovanje.\nSGH-600 je mali telefon, koji izgleda čak i minijaturnije nego što govori masa od 121 g. Tastatura je smeštena ispod zaštitnog poklopca koji je funkcionalan – otvaranje poklopca je ekvivalent „podizanja slušalice“, što recimo nije slučaj kod modela Ericsson 788 sličnih dimenzija. Ekran je grafički, sa tri reda teksta uz jedan red za kontrolne simbole; pri uključivanju se pojavljuje animirana Zemljina kugla po kojoj telefon „lupom“ traži mrežu, a pri isključivanju vam simpatično animirano lice tri puta namigne.\nSa leve strane telefona je „klackalica“ i pokriveni otvor za opcione slušalice. Rešenje komandnog interfejsa je zanimljivo, ali telefonu u suštini nedostaje jedan taster. Naime, levi multifunkcijski taster se obično koristi za izbor opcije iz menija, a desni multifunkcijski taster za kretanje nadole kroz meni. Za kretanje nagore mora da se koristi taster sa strane, što je zgodno kada treba nešto brzo uraditi, ali je neprirodno dok se unose podaci u imenik ili obavljaju neke dugotrajnije operacije. Naročito je nezgodno što se kod ispravljanja unetog broja kurzor može pomerati samo ulevo; ako želite da ga sa tastature pomerite udesno, moraćete da napravite čitav „krug“, do prve cifre. Tu je i uobičajeni taster C za poništavanje unosa i povratak u prethodni meni, kao i zelena i crvena slušalica za uspostavljanje i prekid veze. Zelena slušalica omogućava i pristup listi prethodno biranih brojeva ili brzi redial.\nSoftver telefona je veoma lepo urađen, sa pravim obiljem opcija – trebaće vam vremena da ih sve upoznate. Na raznim mestima smo primetili neke veoma zgodne sitnice, kao što je paste bilo kog broja u bilo koju masku, mogućnost definisanja pet standardnih SMS poruka koje ćete slati prostim izborom iz menija, precizan izbor tonova (čak 17 zvukova i pesmica) kojim će se telefon javljati u raznim situacijama, časovnik i kalendar koji se prikazuju na osnovnom ekranu, alarm, budilnik sa mogućnošću zadavanja dnevnih i periodičnih obaveza, postavljanje časovne zone posle dolaska u neku stranu zemlju... Kada se tome doda logična organizacija menija i opširno (115 strana), dobro organizovano uputstvo, jasno je da bi SGH-250 zaslužio najvišu ocenu za softver, čak i da nije njegove sledeće, jedinstvene mogućnosti: komandovanje glasom.\nKomandovanje glasom rešeno je na nivou koji je još pre godinu dana ponudio Philips Genie – ništa od voice komandi kojima bi se birale opcije iz menija, ali se brojevi iz imenika mogu pozivati izgovaranjem opisa. Kod unosa broja nekoliko puta izgovorite reč kojom ćete ga kasnije pozivati. Vaš glas se memoriše, pa kasnije izgovor iste reči automatski uspostavlja vezu sa željenim sagovornikom. Važno je da brojeve poziva onaj ko ih je memorisao (male su šanse da će telefon prepoznati tuđi glas), ali sistem u praksi funkcioniše dobro – čak ni buka u sobi ne sprečava prepoznavanje glasa. Isti mehanizam je primenjen i za voice memo opciju, koja omogućava da ostavite sebi četiri glasovne poruke po 35 s; duže poruke se mogu „rastegnuti“ u nekoliko „ćelija“, pa telefon može da snimi preko 2 minuta govora.\nVoice komandovanju se ipak moraju uputiti dve zamerke. Prva, manje bitna, je to što brojevi koji se mogu pozivati glasom moraju da se nalaze u memoriji telefona – nema mogućnosti da priključite glasovni poziv broju koji je upisan na SIM kartici, što u praksi znači da važne telefone morate unositi po dva puta. Veći problem je što se do izbora broja glasom teško dolazi: treba preći u telefonski imenik, pa izabrati Voice, pa onda Voice Dial – tri tastera, što je dovoljno da se broj pozove i iz imenika. Pošto komandovanje glasom ima smisla pre svega kada čovek neće mnogo da prebira po tastaturi, ostaje da aktivirate opciju Active Flip u jednom od menija (pravo je čudo šta se sve na ovom telefonu može podesiti) i tako zatražite da telefon pokuša da prepozna vaš glas kad god otvorite poklopac, bez ikakve dodatne komande. To lepo funkcioniše, ali zahteva da po otvaranju poklopca posle koga ne želite da komandujete glasom pritisnete dva tastera. Dobro bi bilo da postoji neki mod „između“ ova dva, kojim bi se Voice komande pozivale pritiskom na taster sa strane.\nI pored sitnih nedostataka, SGH-600 zaslužuje toplu preporuku, kao jedan od tehnološki najnaprednijih modela na testu. Ako vam treba mali, moćan i ne previše skup mobilni telefon, Samsung je veoma dobar izbor.\nModel SGH-250 je nekako u senci opisanog „mališe“: u pitanju je sasvim klasičan, prilično veliki telefon sa poklopcem za tastaturu, čiji dizajn (naročito kada se radi o tasterima) neodoljivo podseća na neke starije modele firme Motorola. Ekran je tekstualni, sa tri reda za tekst i dva dodatna reda za simbole. U gornjem redu su tasteri kojima se poziva telefonski imenik i meniji (kasnije služi i za kretanje nagore i nadole), ispod su C i tasteri za uspostavljanje i prekid veze. „Klackalica“ sa leve strane telefona omogućava pojačavanje i utišavanje zvuka, ali se ne može koristiti za navigaciju u menijima.\nSoftver telefona je sasvim klasičan – solidan i jednostavan za upotrebu, ali bez posebnih prijatnih ili neprijatnih iznenađenja. Jedina specifičnost su razvijene security opcije, koje omogućavaju da se lozinkama zabrani ili ograniči pristup memoriji telefona: može se zabraniti izmena, ali i sam pregled brojeva u imeniku. Sve u svemu, ako vam treba klasičan mobilni telefon prihvatljive cene, razmotrite SGH-250.\nSvaki od modela koje smo testirali predstavlja dobar izbor za neku kategoriju korisnika. Ovogodišnji hit, Nokia 8810, interesantna je za one koji vole tehnološko savršenstvo, kombinovano sa atraktivnim izgledom i spremni su da za to plate, moramo reći, nerealno visoku cenu. Da bi izbor bio komplikovaniji, telefon je pokazao slabije rezultate na testu prijema signala u otežanim uslovima, što nije neobično kada se primeti da nema antenu van kućišta. Zato je za one koji vole male telefone dobra alternativa Samsung SGH600 ili Philips Genie: oba uređaja omogućavaju delimično upravljanje glasom i poseduju odlične opcije za podešavanje i dobro osmišljen softver. Nedostaje im superiorni izgled modela Nokia 8810 i njegov sistem profila, ali je zato cena mnogo pristupačnija.\nZa one koji stavljaju akcenat na vezu sa računarom prirodan izbor je Ericsson SH888 – opsežan prateći softver i mogućnost da sa svog notebook računara pristupate Internetu sa svakog mesta čini ovaj kvalitetni mobilni telefon racionalnim izborom. Za ljubitelje tehnološki interesantnih rešenja, koji su spremni na nedostatak zvaničnog predstavnika, AEG će biti veliko iskušenje.Ukoliko vam je potreban uređaj klasičnih dimenzija čija će cena biti prihvatljiva, ostaje da pregledate ostale telefone i opredelite se za neki od modela firmi Nokia, Panasonic ili Alcatel. Panasonic EB-G600 je postigao najbolje rezultate na testu prijema u otežanim uslovima, Nokia 6110 donosi veoma kvalitetan softver i IR port, a Alcatel modeli se izdvajaju niskom cenom, konkurišući takođe popularnom modelu Ericsson 688.\nČasopis „PC“ se zahvaljuje firmi Mobtel, Beograd, na pomoći pri realizaciji ovog testa.\nZa testiranje mobilnih telefona koristili smo kartice koje nam je Mobtel ljubazno stavio na raspolaganje. Naravno, test telefona se ne svodi na telefoniranje: uvek je zanimljivo uporediti rešenja do kojih su razni konstruktori došli. Pošto proučimo „korisnički interfejs“ i upotrebu, trudili smo se da ocenimo koliko se telefon lako koristi, da li se njim može operisati u raznim uslovima (jednom rukom, u rukavicama i slično) kao i da li telefon nudi neke dodatne mogućnosti.\nProcenjivali smo, naravno, i fizičke karakteristike: dimenzije i masa telefona su za mnoge korisnike izuzetno važni. Podaci dati u tabeli odnose se na telefone koje smo dobili na test – listajući dokumentaciju ili lutajući Internetom naići ćete i na drugačije podatke, pošto se svaki proizvođač trudi da istakne karakteristike koje mu idu u prilog. Zato smo sve telefone izmerili preciznim mernim instrumentom i vagom, sa baterijom koja je isporučena, ali bez dodataka kao što su zaštitne navlake, štipaljke i slično.\nVreme pražnjenja baterije je preuzeto iz specifikacija proizvođača. Kao što je i uobičajeno, navodimo dva podatka: vreme pražnjenja u pasivnom režimu (standby time) i u režimu razgovora (talk time). U praksi će vreme između dva punjenja biti negde „u sredini“: telefon je verovatno stalno uključen, ali ga za razgovor koristite relativno kratko.\nPoseban komentar zahteva ocena kvaliteta prijema/predaje, koja se odnosi isključivo na granične zone, jer se samo u takvim zonama pojavljivala primetna razlika među telefonima. Test smo obavili tako što smo pronašli zatvoren prostor u kome smo mogli kontrolisano zalaziti u zone gde je signal postajao sve slabiji, do trenutka kada se potpuno gubio kontakt sa mrežom. Da naglasimo: kada se nalazite na mestima gde je prijem signala dobar, razlike u kvalitetu kod pojedinih modela su zanemarljive. Ocena u tabeli se odnosi samo na granične zone.\nU Jugoslaviji trenutno rade tri GSM operatera. Najveći i najstariji je Mobtel, koji je doneo mobilnu telefoniju u Jugoslaviju – pokriva veliki deo Srbije, ima ugovore o roaming-u sa mnogim stranim zemljama i predstavlja logičan izbor za najveći broj pretplatnika. Promonte je dobro pokrio prostor i tržište Crne Gore, a treći operater je tek počeo sa radom – MTS („Telekom Srbija“) za sada pokriva samo Beograd i nema roaming ugovore sa stranim kompanijama, pa predstavlja dobar izbor samo za korisnike kojima odgovaraju unapred plaćene kartice i za one kojima se žuri – u Mobtel-u se često čeka na karticu.\nTeško je porediti cene koje nude GSM operateri, jer su se oni opredelili za različit sistem naplate. Mobtel je usvojio klasični sistem pretplate: plaćate fiksni mesečni iznos osnovne pretplate, eventualnu pretplatu za dodatne usluge i impulse koje ste utrošili u prethodnom mesecu. MTS prodaje karticu koju prati početni kredit i mesečno ne traži nikakav dodatni iznos. Telefonirate dok ne potrošite impulse, a čak i posle toga telefon je aktivan i omogućava da primate pozive. Da biste obnovili kredit, kupićete poseban kupon, pročitati šifru na njemu, pozvati određeni broj telefona i uneti tu šifru, dopunjavajući tako svoj račun. Ovakav način rada odgovara onima koji malo telefoniraju, ali otežava korišćenje specijalnih usluga – identifikacija poziva i slanje kratkih poruka (SMS) je omogućeno svim pretplatnicima, ali ako vam je recimo potreban prenos podataka, MTS jednostavno ne nudi tu uslugu.\nMobtel je najavio pre-paid kartice, a MTS uvođenje pristupa zasnovanog na pretplati – kada obećanja budu ispunjena, moći ćemo da poredimo cene, ali su stvari jasne: cena uključenja u mrežu je drastično pala i postala sasvim pristupačna, ali je minut razgovora i dalje izuzetno skup. GSM operateri ne nalaze interes da pojeftine telefoniranje, jer broj zainteresovanih korisnika raste brže nego što se mreža širi, pa se povremeno javljaju preopterećenja koja umanjuju performanse i otežavaju telefoniranje. Nadamo se da će konkurencija navesti operatere da cenu minuta razgovora približe cenama u razvijenijim zemljama. Osnova za to kod Mobtel-a i Promonte-a već postoji, a i MTS, čija je mreža realno tek u začetku, će je ubrzo razviti.\nKućni GSM repetitori\nPokrivenost GSM mreže kod nas vremenom se poboljšava, ali još ima mesta na kojima vaš mobilni telefon nije dostupan. Oprema kompanije Remotek, koju nam je na test dostavilo preduzeće Logo, omogućava da se izborite sa tim problemom. Sistem GSM repetitora i pojačivača za automobil, ne može da obezbedi rad mobilnog telefona van dometa GSM ćelije, ali može da napravi razliku između uspešnog i nemogućeg razgovora u graničnim područjima.\nRemotek RM6 je repetitorski sistem predviđen za montažu unutar zgrade. Spoljna antena se montira na lokaciju na kojoj vaš mobilni telefon ima dobar prijem (preporučuje se barem signal „trojka“ i proba od tri uspešna poziva sa te lokacije). Unutar zgrade se montira kutija sa elektronikom (veličine 15×13×4 cm), na koju se direktno priključuje unutrašnja antena i spoljni adapter za napajanje. Razmak među antenama treba da bude barem 15 metara (minimalno pet, ako je između metalni zid) da bi se izbegle smetnje.\nOvako postavljen sistem obezbeđuje rad mobilnim telefonima unutar zgrade (restorana, poslovnog prostora, magacina, parkinga), u krugu 10-20 metara. Repetitor interno ima pet kanala, što znači da preko njega istovremeno može da radi do pet GSM telefona. Izlazna snaga repetitora je 3 W, što je više od maksimuma za GSM telefone (2 W). Za potrebe testa koristili smo i kvalitetan antenski kabl, koji se nabavlja odvojeno od uređaja.\nU našim probama se repetitor pokazao dobro i potpuno je pokrio poslovni prostor u betonskoj stambenoj zgradi u kome je dostupnost mobilnih telefona uvek problematična. Iako spoljnu antenu nismo postavili dovoljno visoko, uočen je značajan porast kvaliteta ostvarenih veza. Kada smo u području pokrivenosti probali da aktiviramo više od pet aparata, sledeći telefon nije imao slobodan interni kanal u repetitoru, pa se ponašao kao da repetitor ne postoji.\nRemotek RM6 je dvosmerni GSM antenski pojačavač za kola, koji dobija puni smisao tek u kombinaciji sa kompletom za korišćenje mobilnog telefona u automobilu (hands free card kit). Uz pojačavač dolazi kabl za napajanje i dva antenska kabla sa FME ili TMC konektorima, dužine 1.5 m i 3.5 m. Instalacija u automobil je prilično jednostavna, a efekat sličan prethodnom sistemu: uređaj omogućava kvalitetniji prijem, zahvaljujući spoljnoj anteni i dodatnom pojačanju signala. Izlazna snaga pojačavača je 3 W, a pojačanje signala i do 20 dB. Zahvaljujući korišćenju spoljne antene, smanjena je mogućnost interferencije između mobilnog telefona i drugih elektronskih uređaja u vozilu.\nCena ovakvih dodatnih uređaja je u rangu cene mobilnog telefona, što je značajan trošak, ali u situaciji kada je dostupnost i kvalitet veze faktor od velike važnosti, njihova nabavka je itekako opravdana investicija. Repetitor za zgrade može biti izvanredno rešenje, ali ograničenje od pet mobilnih telefona u prostoru ukazuje da je oprema namenjena pre svega manjim firmama. Za korisnike većih potreba Logo nudi i složenije GSM repetitorske sisteme.Danko Jevtović\nEricsson: ComTrade, Vladimira Popovića 6, Novi Beograd, tel. 011/3112-060\nSamsung: ERC Commerce, Nikole Đurkovića 44, Beograd, tel. 011/3975-504\nRepetitori: Logo, Dimitrija Tucovića 13, Beograd, tel. 011/3440-090\nMotorola: PC Plus, Budimska 10a, Beograd, tel. 011/3237-120\nMitsubishi: Rebel Soft, Zeleni venac 4, Beograd, tel. 011/634-071\nMotorola: Sky servis, Kumodraška 257, Beograd, tel. 011/3975-057\nPhilips: Talaris, Velike stepenice 3, Beograd, tel. 063/247-047\nPanasonic, Nokia: Telephant, Bulevar revolucije 265, Beograd, tel. 011/418-999\nAEG: YU Mobi, Risanska 10, 063/217-156


Tači čestitao Milu: ''Nezavisnost Crne Gore je bio važan korak za mir na Balkanu'' | Glas javnosti | Medijski portal\n2020-05-21 19:44:15 0 komentara Autor: Glas Javnosti\n-Čestitam predsedniku Crne Gore Milu Ðukanoviću, Vladi i građanima Crne Gore njihov Dan nezavisnosti. Delimo zajedničke demokratske vrednosti i naš put ka evroatlantskoj budućnosti- napisao je Tači u poruci na Tviter nalogu.\nMilo Đukanović je u poslednje vreme kao pravi "diktator" u žiži javnosti zbog postupaka prema srpskom narodu u Crnoj Gori, a naročito Srpskoj pravoslavnoj crkvi. Nakon svih napada na "svoj" narod u "svojoj" zemlji sa mnogo strana je kritikovan zbog takvog ponašanja. Ipak, jedna od retkih čestitki stigla od albanskog lidera koji nezavisnost Crne Gore smatra pravim potezom.\nТагови: Crna Gora,milo đukanović, Hašim Tači ,čestitka,dan nezavisnosti,\nMasovna zakletva Beranaca ispred manastira Đurđevi stupovi! Životima ćemo braniti vladiku! (VIDEO)\n2020-05-16 07:14:53 0\nCeSID: Izbori u junu ako dozvoli epidemiološka situacija\nIzvršni direktor CeSID-a Bojan Klačar izjavio je danas da bi redovni izbori mogli da se održe u junu, ukoliko to dozvoli epidemiološka situacija.\n2020-04-22 16:07:05 0\nКо лаже: Предсједник државе или директор Пореске?\nАко Мило говори истину онда директор Пореске управе наплаћује порез непостојећем правном лицу, дакле оном који правно не постоји, па не може ни бити предмет правне обавезе, и он онда лаже, јер је све то немогуће и нестварно.\n2020-02-29 19:17:36 0


Informacije AMS RS za 13. avgust | Laktaši - Glas Laktaša - Nezavisni online magazin\nInformacije AMS RS za 13. avgust\nLAKTAŠI, 13. avgusta – Na većini puteva u Republici Srpskoj i Federaciji BiH (FBiH) uslovi za vožnju su povoljni, dok jutarnja magla smanjuje vidljivost na dionicama u kotlinama i uz riječne tokove, posebno na području Mrkonjić Grada i Foče.\nZbog deminiranja obale rijeke Save u mjestu Prud, FBiH, doći će do povremenih obustava saobraćaja na regionalnom putu Šamac jedan – granica Republike Srpske (Grebnice), na mostu u Ulici kralja Aleksandra Karađorđevića, opština Šamac.\nSaobraćaj će biti obustavljen svaki dan od 8.00 do 16.00 časova i to 30 minuta obustave i 15 minuta propuštanja saobraćaja.\nU toku su radovi na snaciji kolovoza na regionalnom putu Karanovac-Mitrovići-Kneževo u periodu od 7.00 do 17.00 časova, svakim radnim danom. Za vrijeme izvođenja radova saobraćaj će se odvijati naizmjenično jednom saobraćajnom trakom.\nU toku su radovi na uklanjanju naplatnih kućica na magistralnom putu M-16, dionica Klašnice dva-Šargovac, zbog čega je na ovom lokalitetu izmijenjen režim odvijanja saobraćaja.\nZbog izvođenja deminerskih radova, od 8.00 do 16.00 časova dolaziće do privremene obustave saobraćaja svakog radonog dana u mjestu Sjenina Rijeka-Lukavica Rijeka, opština Doboj na lokalnom putu.\nZbog izvođenja radova na izgradnji obilaznice oko Brčkog, saobraćaj se odvija usporeno na dionici magistralnog puta Lončari-Brčko jedan i Brčko jedan-Brčko dva.\nNa dionici magistranog puta Klašnice-Prnjavor u mjestu Hrvaćani, na ukrštanju magistralnog puta sa autoputem u zoni vijadukta Crkvište, zbog izgradnje auto-puta, obustavljen je saobraćaj i preusmjeren na privremenu zaobilaznicu u neposrednoj blizini.\nNa magistralnom putu dionica Brod na Drini-granica BiH/Crne Gore /Šćepan Polje/, zabranjen je saobraćaj za sva vozila čija ukupna masa prelazi 16 tona.\nZbog izvođenja radova na području Hrvatske, do daljeg je obustavljen saobraćaj na graničnom prelazu Novi Grad-Dvor.\nPrethodni tekstEvo kakvo nas vrijeme očekuje ove sedmice\nSledeći tekstNedeljni horoskop: Vage očekuje novčani dobitak, Bikovima se vraća stara ljubav


Uh kakva ce to biti Zadruga sa Draškom i Kijom\nPolitička igra, namestaju mu, izbori u RS. Standardno.\nKija je extra riba!!!!\nDodirnuo je dno dna\nA ko je taj Draško.\nДечко старлета постао!!\nUsput nije bio koncert polu prazan nego prazan\nNajzad , ima kome da pjeva .\nPa gde su te slike....\nIzgleda da je i on tek obican komedijas..veliko razocarenje..\nI šta mi da radimo sa ovom informacijom? Koga, bre, zanima propala stjuardesa i političar? Smarate nas.\nAko je ovo istina ne verujem da ce jos dugo biti gradonacelnik.\nIdealan par... Kakve veze ima dal' ona ima fax...pa ni on nije zavrsio... Nasli su se...\nNe nasedajte na ovakve dezinformacije.Ovde se radi o politickoj igri,smestaju mu,idu izbori u RS.\nDa stavim komentar u vidu replike Pavla Vujisića: I tata bi sine!😂\nKako da ne bude opcinjen njom kad je napisala knjigu 😀\nNa sta su spali srpski politicari\nPa sto nije placao pice gostima tako bi obezbedio publiku\nNaučite promenu imenice Banja Luka. Pravopisne greške priučenih novinara upadaju u oči.\nSAMO NJEGA NE DIRAJTE!💪😎LEGENDA🙌\nKija, ovaj je krupan zalogaj za tebe. Nadji nekog prema sebi i svojoj skolskoj spremi, ovaj te nikada ceniti nece. Sta nedostaje pevacima, molerima, obucarima, majstorima!? Mnogo si poletela, pasces i razbices se kao zvecka.\nOn je iz bogate kuce I fine familije .Jako je kulturan I fin.\nLjudi, pa ubise nas skroz ovi Kockari!!! Zabraniti ulaz u zemlju!?!!!!!!\nEeee moj Drasko!!!!?\nE jadna mu majka šta dočeka...\nNa koncertu ga nismo videli od guzve...\nBitno da on voza skuter Oruzanih snaga BiH po CG i to u vrijeme dok mu je u istu bio zabranjen ulaz. Em koristi ono što ne bi smio, em ilegalno ulazi u drzavu em je imao zabranu ulaska u CG.\nPa nece sa Bobanom molerom iz cacakq da se druzi\nMislio sam da je Stanivukovic pametniji,al nije.Ccc\nTako mlada a vec saradjuje sa sluzbama.\nPa i gradonačelnik je realiti igrač i nema fakulfet završen ... eto - našla krpa zakrpu!\nisti im je IQ...pobjedili smo...pobjedili 🤣🤣🤣🤣\nDa li sam ja NORMALAN?!? Svaka 5-vest ...Kija Kockar!!! Ko je ONA?!?\nRijaliti ucesnica i politicare!? Hahahahaaaa\nKoji fakultet je zavrsila? Koliko jezika govori? Uz politicare ide fakultetski obrazovana i pametna devojka koja bi bila adekvatan sagovornik u svakoj prilici.\n"Dobro obavesteni izvor".Tako je Mile sa Pamelicom iz PD\nDosla iz bede i nemastine, bivsa ucesnica rijalitija, propala pevacica u pokusaju, bez dana skole, sada juri mlade politicare da se dobro uda. Svako se bori za sebe, to je u redu.